اۆچونجو احتیمال اۆچونجو شئیین پروسسه داخیل اوْلماسی و یا توققوشما پارچالانماسینین باشقا نؤعودور. فوبوس اۆچون ان یئنی ثبوتلار اوْنون یۆکسک درجه‌ده مسامه‌لی اینتریئره مالیک اوْلماسی و اساساً مریخ‌دا مؤوجود اوْلان فیلوسیلیکاتلار و باشقا مینراللارین اوْنون ترکیبینده اوْلماسی  فوبوسون منشیی‌نین مریخلا توققوشما ایله بوراخیلان و مریخ یؤرونگه(مدار)ینده یئنی‌دن توپلانان ماده‌دان  عمله گلمه‌سینی گؤستریر. بۇ گئنیش یاییلمیش یئرین طبیعی پیکی‌نین منشیی اۆچون ایر‌لی سورولن بؤیوک ضربه نظریه‌سینه اوْخشاردیر. مریخین پیکلری‌نین گؤرونن و یاخین-اینفراقیرمیزی ایسپکترومونون خاریخی زونا آسترویدلرینکینه اوْخشار اوْلماسینا باخمایاراق فوبوسون ترمیک اینفراقیرمیزی ایسپکترومو هر هانسی بیر کوندریت صینیفی ایله ضدیت تشکیل ائدیر.